stanford-oval/wikipedia huggingface dataset:
שירי סוף הדרך
הערות שוליים

↑   לאה מזור, לאה גולדברג מדברת עם קהלת, או: חכמת הציפור המזמרת, באתר הספרייה הווירטואלית של מטח, מתוך: "על הפרק : כתב עת למורים לתנ"ך בבתי-הספר הכלליים" - גליון 19, המזכירות הפדגוגית במשרד החינוך, דצמבר 2002, הערת שוליים מס' 4 במאמר מציינת: דבר הפועלת, שנה כ', חוב' 2–3, אדר א'-אדר ב', תשי"ד
↑  ראו: דלית מעיין, למדני אלוהי, באתר youtube.
↑  מגילת קהלת, פרק א', פסוק ט'
| --- | --- |
בקרת זהויות :  MusicBrainz work: b1262778-4a79-440f-9365-d593397d3d26
קניון קטרקט

קניון קטרקט, בסמוך לאשדות ביג דרופ (Big Drop Rapids)
קניון קטרקט (באנגלית: Cataract Canyon) הוא קניון בנהר הקולורדו באורך 74 קילומטרים השוכן בתחומי הפארק הלאומי קניונלנדס ואזור הנופש הלאומי קניון גלן במדינת יוטה. הקניון מתחיל במפגש הנהרות קולורדו וגרין ומסתיים במפגש הקולורדו עם הנהר דירטי דוויל (Dirty Devil River). חציו התחתון של הקניון שקוע מתחת למי אגם פאוול כאשר פני האגם בגובה המתכונן של 1,100 מטרים מעל פני הים.
רפטינג במים סוערים

קניון קטרקט הוא אתר רפטינג פופולרי. האשדות בקניון נחשבים כאתגר מסוג המכונה באנגלית "big water" ("מים גדולים"), כלומר מים סוערים, הדומים באופיים לאשדות שבתוך הגרנד קניון. קניון קטרקט מדורג בסולם שבין אחת לחמש בניגוד לגרנד קניון המדורג בסולם שבין אחת לעשר. מלבד זאת, שלא כמו בגרנד קניון זרימת מי נהר הקולורדו דרך קניון קטרקט אינה מווסתת. זרימת המים בנהר יכולה להגיע לרמות קיצוניות במהלך הפשרת השלגים באביב בשנים שבהן ירד בחורף שפע שלג באגן הניקוז של נהר הקולורדו. במהלך הפשרת שלג ממוצעת באביב מגיע הקולורדו לשיא ספיקה של 1,500 מטרים מעוקבים לשנייה. השיא המתועד של ספיקה בקולורדו נמדד ב-27 במאי 1984 והיה 3,250 מטרים מעוקבים בשנייה. האשדות הופכים להיות קשים למעבר כשהספיקה גבוהה מ-850 מטרים מעוקבים בשנייה וקשים בצורה קיצונית מעל ל-1,400 מטרים מעוקבים בשנייה.
מרבית האשדות בקניון קטרקט מכונים בפשטות "אשד 1", "אשד 2", וכו' כשהספירה מתחילה מכיוון מעלה הזרם למורד הזרם. עם זאת, חלק מהאשדות זכו לשמות מיוחדים בשל מיקומם או משום שנודעו לשמצה. בייחוד ידועים לשמצה האשדות המכונים "ביג דרופס" ("Big Drops" – "נפילות גדולות"), מקבץ של שלושה אשדות ברצף המכונים "ביג דרופ 1", "ביג דרופ 2" ו"ביג דרופ 3". כאשר יש שפע מים בנהר מתמזגים שלושת אשדות אלו לאשד אחד ארוך מאוד. קטעים באשדות אלו קיבלו כינויים כדוגמת "הניאגרה הקטנה" ("Little Niagara"), "מעי השטן" ("Satan's Gut") ו"הטופרים" ("The Claw"). בתקופות של זרם חזק נוהג שירות הפארקים הלאומיים להקים מחנה מיד לאחר ביג דרופס ומשתמש בסירות סילון על מנת לחלץ מטיילים מסירות שטבעו. עם זאת, מדריכי רפטינג מנוסים יודעים שהם חייבים לדעת להיחלץ בעצמם ולא לסמוך על עזרת שירות הפארקים הלאומיים.
בעבר היו בקניון קטרקט אשדות שכיום הם מתחת למי אגם פאוול ונקברו במשקעים ששקעו על קרקע האגם. בהם, נחשבו קשים במיוחד למעבר אשד קניון הגבס (Gypsum Canyon Rapid) ואשד הקניון האפל (Dark Canyon Rapid).
שיט בנהר העובר דרך קניון קטרקט חייב קודם לכן לעבור דרך אחד מקטעי המים השטוחים מעל למפגש הנהרות גרין והקולורדו. מרבית הקבוצות היוצאות לשיט זה מפליגות מפוטאש (Potash), שעל נהר הקולורדו או מ"מינרל בוטום" (Mineral Bottom) שעל הנהר גרין ושוהות על הנהר כ-5 ימים לפני שהם נכנסות לקניון קטרקט. שיט בסירות ממונעות יכול לקצר את המסע לקניון קטרקט בצורה משמעותית, בדרך כלל ליום אחד. בנוסף למים השטוחים שהקבוצות חייבות לעבור בתחילת השיט, הן גם חייבות לחצות את אגם פאוול לפני שהן מגיעות לנקודת הסיום בנהר דרטי דוויל (Dirty Devil River) או במרינה הייט (Hite Marina). כתלות בגובה פני המים באגם פאוול עלולות הקבוצות לעבור מרחק של עד 56 קילומטרים באגם עד נקודת הסיום של המסע בקניון.
כמה חברות מסחריות מציעות טיולים מאורגנים דרך קניון קטרקט הנמשכים בין יום לשישה ימים. בטיולים אלו נעשה שימוש הן בכלי שיט ממונעים והן בכלי שיט שאינם ממונעים. קבוצות פרטיות יכולות לארגן שיט דרך קניון קטרקט לאחר השגת רישיון מתאים משירות הפארקים הלאומיים.
היסטוריה

ילידים, קרוב לוודאי מתרבות פרימונט (בערך משנת 700 ועד שנת 1300 לספירה), שחיו במקביל לבני עם האנסאזי, התיישבו באזור קניונלנדס זמן רב לפני שהמתיישבים האירופים הגיעו לאזור. בקניון קטרקט אותרו אתרי אמנות סלע וחורבות בני לפחות 800 שנים.
בשל ריחוקו, עבר זמן רב בטרם הגיעו חוקרי הארצות והמתיישבים האירופים לאזור. נהר הקולורדו והקניונים סביבו היו יותר מכשול למעבר מאשר יעד למחקר. האירופי הראשון שיש לגביו תיעוד שהגיע לקניון קטרקט היה צייד פרוות בשם דניס ג'ולין (Denis Julien). ג'ולין הגיע לקניון קטרקט ב-1836 וחרת את שמו על קיר הקניון.
מסע המחקר המאורגן הראשון שעבר דרך קניון קטרקט היה מסע המחקר של ג'ון וסלי פאוול ב-1869. פאוול, גידם כתוצאה מפציעה משירותו בצבא הצפון בתקופת מלחמת האזרחים בארצות הברית, ארגן משלחת מחקר שהפליגה בסירות עץ בנהר גרין מנקודה בסמוך לעיירה גרין ריוור ביוטה. המשלחת שטה במורד הנהר גרין עד למפגשו עם הנהר קולורדו בתחילת קניון קטרקט. האשדות של קניון קטרקט היוו מכשול בלתי עביר למשלחת פאוול, ואנשיה נאלצו להוביל את סירותיהם מסביב לכל אשד בקניון, עבודה קשה ומאומצת. אשדות מרהיבים אלו שגרמו למשלחת קשיים רבים הניעו את פאוול לכנות את הקניון "קניון קטרקט" (Cataract Canyon, "קניון מפלי המים"). לאחר שהמשלחת נחלצה מהקניון המשיך פאוול את מסעו במורד הזרם דרך קניון גלן, שכיום שקוע מתחת למי אגם פאוול, ובסופו של דבר חצה את הגרנד קניון לפני שסיים את מסעו בסמוך לשפך הנהר וירג'ין.
שייטים אחרים באו בעקבותיו. החל ב-1894 ערך נתניאל גאלוויי (Nathanial Galloway) כמה מסעות דרך הקניון. מהניסיון שרכש היה גאלוויי חלוץ בשיטות חתירה ששייטים בנהר משתמשים בהן גם כיום. האחים אמרי ואלסוורת קולב (Emery and Ellsworth Kolb) שטו דרך הקניון ב-1911. האחים קולב הקימו סטודיו על השפה הדרומית של הגרנד קניון שבו הקרינו את מסעותיהם באשדות של קניון קטרקט ושל הגרנד קניון. "באז" הולמסטרום (Buzz" Holmstrom") שט לבדו דרך קניון קטרקט והגרנד קניון ב-1937 וסיים את מסעו בסכר הובר שבנייתו הסתיימה זמן קצר קודם לכן. היזם הראשון שארגן מסעות שיט לתיירים דרך הקניון היה נורמן נווילס (Norman Nevills) ב-1938. סירות הגומי המתנפחות הגיעו לראשונה בתחילת שנות ה-50 של המאה ה-19 כאשר החלו להימכר סירות גומי עודפות ממלחמת העולם השנייה. סירות גומי אלו היו זולות יותר והשייטים גילו שקל יותר לתמרן איתן והן היו סלחניות הרבה יותר לטעויות מאשר מקבילותיהן מעץ. עם כניסת הציוד החדש החלו לפעול חברות מסחריות רבות שהציעו שיט בקניון קטרקט ובגרנד קניון.
גאולוגיה

קניון קטרקט נחצב על ידי נהר הקולורדו ברמת קולורדו, אזור נרחב הכולל את מרבית דרום-מערב ארצות הברית. עד לפני כ-80 מיליון שנים הייתה רמת קולורדו בגובה פני הים. במשך מיליוני שנים, כוסה האזור על ידי ים פנימי שנסוג ושב כמה פעמים, ובו הושקעו כמה שכבות סלע. לפני כ-80 עד 70 מיליון שנים התחוללו סדרה של אירועים של בניית הרים המכונה האורוגנזה הלרמידית שהרימו את האזור כולו. בהמשך התחתר נהר הקולורדו דרך שכבות הסלע וחשף אותן. שכבת הסלע העתיקה שניתן לראות בקניון קטרקט הוא תצורת פרדוקס (Paradox Formation), שהושקעה לפני בערך 320 מיליון שנים.
הערות שוליים

↑  המילון למונחי רפטינג מגדיר את המונח כספיקה גדולה, זרם מהיר, גלים גדולים, המלווים לעיתים קרובות בהפוכי כיוון גדולים ומערבולות קיצוניות
↑  Historic Flows in Cataract Canyon
1 2  High water videos of Cataract Canyon
↑  Native American History of Canyonlands
↑  Canyonlands European Explorers
↑  History of Cataract Canyon
↑  Geology of Canyonlands National Park
| --- | --- |
בקרת זהויות :  VIAF: 315164348   WorldCat (עם VIAF): 315164348 
סירה מתנפחת באשדות ביג דרופס (Big Drop Rapids), קניון קטרקט
מים שקטים בעת זריחה בספניש בוטום (Spanish Bottom) בקניון קטרקט
סטרטיגרפיה של אזור קניונלנדס – USGS
מגולה

| --- | --- |

Megola, שנת 1923
 מאפיינים כלליים
 יצרן:  "Megola-Werke G.m.b.H"
 שנות ייצור:  1921–1925
 הרכבה:  גרמניה גרמניה
 סיווג:  אופנוע
 משקל:  130 ק"ג (משקל יבש)
 מפרט טכני
 מנוע:  5 צילינדרים, 637 סמ"ק המפיק 14 כ"ס ב-3,500 סל"ד (מנוע סיבובי, בתצורת מנוע כוכבי)
 מהירות מרבית:  85 קמ"ש  140 קמ"ש (דגמי "מגולה sportier" היו אמורים להגיע למהירות הנ"ל)
 מעצב:  Fritz Cockerell (אנ')
מגולה (בגרמנית: Megola) הוא אופנוע, מתוצרת חברת "Megola-Werke G.m.b.H" אשר יוצר במינכן, גרמניה בין השנים 1921–1925.
"מגולה"

נבנו 2,000 יחידות
מנוע כוכבי 5 צילינדרים, 637 סמ"ק.
מנוע סיבובי הממוקם בגלגל הקדמי.
מנוע קירור אוויר.
מנוע הנעה קדמית.
מושב 1 - לנהג בלבד כולל משענת גב.
2 מושבים - ללא משענת גב.
תמונות

דגם "מגולה"
דגם "מגולה"
מנוע סיבובי, 5 צילינדרים, בדגם "מגולה" בגלגל הקדמי
מנוע סיבובי, 5 צילינדרים בדגם "מגולה" בגלגל הקדמי
דגם "מגולה", שנת 1922 (מושב נהג בודד כולל משענת גב)
דגם "מגולה", שנת 1923
דגם "מגולה"
ראו גם

מנוע סיבובי
לקריאה נוספת

"מגולה" שנת 1922 (gaskrank.tv/tv/motorrad-oldtimer/megola-1922-mit-5-zylinder-umlaufmotor-im-vorderrad-neuwertig)
הערות שוליים

↑  "מגולה" שנת 1921 uncrate.com/1921-megola-640cc-touring-motorcycle
↑  Title: "The Illustrated Encyclopedia of Motorcycles", Editor: Erwin Tragatsch, Published: New Burlington Books, 1979. ISBN 0-906286-07-7
↑  מנוע מגולה הרדיאלי silodrome.com/megola-motorcycle
↑  "מגולה" motorcyclespecs.co.za/model/Classic/Megola
↑  מנוע כוכבי="מנוע כוכבי" (בעקבות הגרמנית: Sternmotor) או מנוע רדיאלי (בעקבות האנגלית: Radial engine) הוא תצורה של מנוע בעירה פנימית, שבה הצילינדרים ממוקמים בהיקף המנוע, סביב ציר הסיבוב שהוא מפיק ופונים כלפי ציר זה
↑  מגולה, שנת 1923 motorcyclistonline.com/blogs/front-wheel-drive-1923-megola-sport-megola-mania
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מגולה".
פיאט 510

| --- | --- |

פיאט 510
 מאפיינים כלליים
 יצרן:  פיאט
 שנות ייצור:  1920 – 1925
 הרכבה:  איטליה איטליה
 מודל קודם:  Fiat Tipo 7
 מודל אחריו:  פיאט 512
 סיווג:  דגמי סדאן בסגנון גוף מסוג "טורפדו" (אנ')  דגמי קבריולה בסגנון גוף מסוג "Coupe de Ville" (אנ')
 מרכב:  Front-engine, rear-wheel-drive layout (אנ')
 אורך:  3,920 מ"מ
 רוחב:  1,670 מ"מ
 גובה:  1,710 מ"מ (דגם סדאן)
 משקל:  950-1,550 ק"ג
 בסיס גלגלים:  3,100-3,400 מ"מ
 מפרט טכני
 מנוע:  6 צילינדרים, 3,446 סמ"ק המפיק 46 כ"ס (דגם "510")  6 צילינדרים, 3,446 סמ"ק המפיק 53 כ"ס (דגם "510S")
 הילוכים:  תמסורת ידנית - 4 מהירויות
 מהירות מרבית:  100 קמ"ש (מנוע 3,446 סמ"ק המפיק 53 כ"ס)
Fiat 510 באיטלקית: Fiat 510) היא מכונית משפחתית בסגנון גוף מסוג "טורפדו" (אנ'), וקבריולה בסגנון גוף מסוג "Coupe de Ville" (אנ') מתוצרת קונצרן הרכב האיטלקי פיאט אשר יוצרה בין השנים 1920–1925 באיטליה.
נתונים

יוצרו 14,158 יחידות.
מנוע קדמי.
מנועי בנזין.
סוג הנעה: הנעה אחורית.
דגמי "פיאט 510" יוצרו והורכבו במפעל היצרן בעיר טורינו.
תצורות

4 דלתות - סדאן.
4 דלתות - קבריולה.
דגמים

"510".
510S" (Sport)".
גלריה

דגם 510S, שנת 1921
דגם 510S, שנת 1922
דגם 510S, שנת 1922
דגם 510S, שנת 1922
"פיאט 510"
ראו גם

פיאט זירו
פיאט 2B
פיאט 502
פיאט 507
הערות שוליים

↑  Fiat Personenwagen, by Fred Steiningen, 1994. ISBN 3-923448-37-6
↑  דגמי פיאט 1910-1920 / ראו "פיאט 510" web.archive.org/web
דייהטסו טנטו אקס

| --- | --- |

Daihatsu Tanto Exe
 מאפיינים כלליים
 נקרא גם:  Subaru Lucra
 יצרן:  דייהטסו
 שנות ייצור:  2009–2014
 הרכבה:  יפן יפן
 סיווג:  מיקרו מיניוואן
 מרכב:  Front-engine, front-wheel-drive layout (אנ')  הנעה כפולה 4x4
 אורך:  3,395 מ"מ
 רוחב:  1,475 מ"מ
 גובה:  1,730 מ"מ
 משקל:  870-980 ק"ג
 בסיס גלגלים:  2,490 מ"מ
 מפרט טכני
 מנוע:  3 צילינדרים, 658 סמ"ק המפיק 52 כ"ס  3 צילינדרים, 658 סמ"ק המפיק 64 כ"ס (מגדש טורבו)
 הילוכים:  תמסורת אוטומטית מסוג "CVT" (תיבת הילוכים רציפה)
 צריכת דלק:  19-25 ק"מ ל-ליטר
דייהטסו טנטו אקס (באנגלית: Daihatsu Tanto Exe, ביפנית: ダイハツ・タントエグゼ) הוא מיקרוואן ("Microvan" (אנ')) מקטגורית "Kei car" (אנ'), 5 דלתות הצ'בק, מתוצרת יצרנית הרכב היפנית דייהטסו אשר יוצר בין השנים 2009–2014.
יצרנית הרכב היפנית "סובארו" ייצרה בין השנים 2010–2015 דגם זהה אשר היה קרוי "Subaru Lucra".
סוגי הנעות

הנעה קדמית 4x2
הנעה כפולה 4x4
דגמים

"Tanto Exe"
"Tanto Exe CUSTOM"
"CUSTOM S"
"CUSTOM G"
"CUSTOM RS"
מפרט טכני

4 מושבים
5 דלתות
חלונות חשמל
הגה כוח
מיזוג אוויר
ABS
תמונות

"דייהטסו טנטו אקס", גרסה 4x4
"דייהטסו טנטו אקס"
"דייהטסו טנטו אקס"
"דייהטסו טנטו אקס" דגם "Custom G"
"דייהטסו טנטו אקס" - מבט לתא הנהג
"דייהטסו טנטו אקס", גרסה 4x4
"דייהטסו טנטו אקס"
ראו גם

דייהטסו
דייהטסו וייק
דייהטסו טנטו
הערות שוליים

↑  "דייהטסו טנטו אקס" tradecarview.com/specifications/daihatsu/tanto_exe_custom
↑  "דייהטסו טנטו אקס" motor1.com/news/18311/daihatsu-tanto-exe-tanto-exe-custom-erupt-in-tokyo
↑  "דייהטסו טנטו אקס" cardealpage.com/daihatsu/tanto%20exe
↑  "דייהטסו טנטו אקס" daihatsu.com/news
ערך זה הוא קצרמרבנושא כלי רכב. אתם מוזמנים לתרום לוויקיפדיה ו.
קאדילק סדרה 61

| --- | --- |

Cadillac Series 61, שנת 1941
 מאפיינים כלליים
 יצרן:  קאדילק
 שנות ייצור:  1938, 1949–1951
 יחידות שיוצרו:  82,501
 הרכבה:  ארצות הברית ארצות הברית
 מודל קודם:  קאדילק סדרה 60
 מודל אחריו:  Cadillac Series 62 (אנ')
 חברת אם:  ג'נרל מוטורס
 מרכב:  מנוע קדמי, הנעה אחורית
 פלטפורמה:  GM B platform (אנ') (דור רביעי)
 אורך:  5,461 מ"מ (1942-1947)  5,436 מ"מ (1948-1949)  5,380 מ"מ (1950–1951)
 רוחב:  2,007 מ"מ (1948)  2,004 מ"מ (1949)  2,035 מ"מ (1950–1951)
 גובה:  1,593 מ"מ (1948–1950)
 משקל:  1,990 ק"ג (דור שלישי)  1,800-2,000 ק"ג (דור רביעי)
 בסיס גלגלים:  3,200 מ"מ (דור ראשון, דור שני, דור שלישי, דור רביעי בין השנים 1948–1949)  3,099 מ"מ (דור רביעי בין השנים 1950–1951)
 מפרט טכני
 מנוע:  מנוע V 8 צילינדרים, 5,671 סמ"ק המפיק 135 כ"ס (1939)  מנוע V 8 צילינדרים, 5,671 סמ"ק המפיק 150 כ"ס (1941-1942, 1946-1948)  מנוע V 8 צילינדרים, 5,425 סמ"ק המפיק 160 כ"ס (1949-1951)
 הילוכים:  תמסורת ידנית - 3 מהירויות (דור שלישי)  תמסורת אוטומטית מסוג "Hydra-Matic" (דור שלישי)  תמסורת ידנית - 3 מהירויות, סינכרונית מתוצרת קאדילק (דור רביעי)  תמסורת אוטומטית - 4 מהירויות מתוצרת ג'נרל מוטורס מסוג "Hydramatic" (אנ')
 מעצב:  Harley Earl (אנ') (דור ראשון)
קאדילק סדרה 61 (באנגלית: Cadillac Series 61) היא מכונית סלון תוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בשנת 1938, ובין השנים 1940 – 1951 בארצות הברית.
דורות "קאדילק 61"

דור ראשון - יוצר בשנת 1939 (בשנת 1940 הדגם לא יוצר).
דור שני - יוצר בשנת 1941.
דור שלישי - יוצר בין השנים 1942–1947.
דור רביעי - יוצר בין השנים 1948–1950.
תצורות "קאדילק סדרה 61

4 דלתות -סלון.
2 דלתות - קופה.
2 דלתות - קבריולה.
"קאדילק סדרה 61"

יוצרו 82,501 יחידות.
4 דלתות (דגם סדאן).
6 נוסעים (דגם סדאן).
5 נוסעים (דגם קופה).
מנוע קדמי.
מנועי בנזין.
סוג הנעה: הנעה אחורית.
"קאדילק סדרה 61" > מחירים ומכירות

בשנת 1939 מחיר היחידה נע בין 1,695-2,265 דולר, יוצרו 5,913 יחידות.
בשנת 1941 מחיר היחידה נע בין 1,345-1,535 דולר, יוצרו 29,257 יחידות.
בשנת 1942 מחיר היחידה נע בין 1,560-1,647 דולר, יוצרו 5,700 יחידות.
בשנת 1946 מחיר היחידה נע בין 2,052-2,176 דולר, יוצרו 800 יחידות מדגם קופה ו-2,201 יחידות מדגם סדאן.
בשנת 1947 מחיר היחידה נע בין 2,200-2,324 דולר, יוצרו 3,395 יחידות מדגם קופה ו-5,160 יחידות מדגם סדאן.
בשנת 1948 מחיר היחידה נע בין 2,728-2,833 דולר, יוצרו 3,521 יחידות מדגם קופה ו-5,082 יחידות מדגם סדאן.
בשנת 1950 מחיר היחידה נע בין 2,761-2,866 דולר, יוצרו 1,839 יחידות מדגם קופה ו-14,933 יחידות מדגם סדאן.
בשנת 1951 מחיר היחידה נע בין 2,810-2,917 דולר. יוצרו 2,400 יחידות מדגם קופה ו-2,300 יחידות מדגם סדאן.
תמונות

"קאדילק סדרה 61", שנת 1939 - קבריולה
"קאדילק סדרה 61", שנת 1941
"קאדילק סדרה 61", שנת 1941
"קאדילק סדרה 61", שנת 1941 - קופה
"קאדילק סדרה 61", סדאן, שנת 1941 - מבט לתא הנהג ולוח מחוונים
"קאדילק סדרה 61, שנת 1949, דגם פסטבק
"קאדילק סדרה 61, דגם קופה
"קאדילק סדרה 61, שנת 1949, דגם קופה
"קאדילק סדרה 61 - דגם קבריולה
"קאדילק סדרה 61, שנת 1949 (צולם בפרו)
ראו גם

קאדילק
קאדילק סדרה 60
קאדילק סדרה 65
הערות שוליים

↑  Kimes, Beverly (1996). standard catalog of American Cars 1805-1942. Krause publications. ISBN 0-87341-428-4.
↑  "קאדילק סדרה 61" שנת 1948 - ברושור oldcarbrochures.com/static/NA/Cadillac/1948_Cadillac/1948_Cadillac
↑  "קאדילק סדרה 61" שנת 1948 - ברושור oldcarbrochures.com/static/NA/Cadillac/1948_Cadillac/1948_Cadillac_Brochure
↑  "קאדילק סדרה 61", קופה שנת 1946 - מפרט automobile-catalog.com/make/cadillac/series_61_1946-1951/series_61_1946-1951_coupe/1946
↑  "קאדילק סדרה 61", קופה rmsothebys.com/en/auctions/HF15/Hershey/lots/r117-1941-cadillac-series-61-five-passenger-coupe
גלעד לוי

| --- | --- |
אין תמונה חופשית
 לידה:  3 ביולי 2002 (בן 22) אשדוד, ישראל 
 עמדה:  סנטר 
 גובה:  2.20 מטרים
 קבוצות כשחקן
 2020–2022 2020–2022 2022–2024 2023–2024 2024–:  אסטודיאנטס מדריד ← אסטודיאנטס מדריד ב' הפועל ירושלים ← הפועל באר שבע דימונה הפועל עפולה
 הישגים כשחקן
 גביע המדינה בכדורסל (2022/2023)
 
גלעד לוי (נולד ב-3 ביולי 2002) הוא כדורסלן ישראלי המשחק בעמדת הסנטר בהפועל עפולה מליגת העל בכדורסל.
קריירה

לוי גדל באשדוד במשפחה דתית לאומית. אביו, שגובהו 1.93 מטרים, הוא בן למשפחה מיהדות תימן ואילו אימו, שגובהה 1.90 מטרים, היא בת להורים מיהדות אלג'יריה. ללוי שלושה אחים, גם הם גבוהים במיוחד ומשחקים כדורסל: אוראל, שגובהו 2.17 מטרים ומשחק בהפועל באר טוביה מליגה א', יוגב, שגובהו 2.08 מטרים ומשחק בא.ס. אליצור אשקלון מהליגה הלאומית בכדורסל, ונבו, שגובהו 2.06 מטרים ומשחק במ.כ. עוטף דרום מהליגה הלאומית. בכך משפחתו היא המשפחה הגבוהה בישראל ומהגבוהות ביותר בעולם, וגלעד הוא הישראלי הגבוה ביותר.
בגיל חמש החל לוי לשחק כדורסל במחלקת הילדים של הפועל אשדוד. כבר מגיל קטן הוא התאמן עם שחקנים אשר בוגרים ממנו בשנתיים. בגיל 14 עבר לוי לאקדמיה של הפועל גלבוע מעיינות, קבוצת הנוער של הפועל גלבוע גליל. בשנת 2017, במהלך משחק נערים, צולם לוי לוקח ריבאונד, רץ עד לצד השני ומסיים בהטבעה. הסרטון זכה לחשיפה רבה, מה שנתן ללוי הכרה רבה וסוכנים רבים החלו להגיע למשחקים שלו.
ב-21 ביוני 2018 עבר לוי לאקדמיה של אסטודיאנטס מדריד הספרדית. ב-4 ביוני 2020 חתם לוי עד תום העונה בהפועל גלבוע גליל, אך מפני שלא התקבלו כל המסמכים מאסטודיאנטס לא היה יכול לשחק. ב-19 באוגוסט 2020 עלה לוי לקבוצת הבוגרים של אסטודיאנטס, אך בהמשך עבר לקבוצת המילואים של המועדון מהליגה הרביעית ולסירוגין התאמן עם הקבוצה הראשית. בתום העונה עלה לוי עם קבוצת המילואים ליגה, כשבמשחק הגמר קלע 12 נקודות והוריד 16 ריבאונדים. בטורניר העלייה העמיד לוי ממוצעים של 17.3 נקודות ו-13.0 ריבאונדים, כשבסופה הוא נבחר לשחקן המצטיין של הטורניר.
ב-6 ביולי 2022 חתם לוי לארבע שנים בהפועל ירושלים לארבע שנים.
ב-31 ביולי 2023 הושאל לוי להפועל באר שבע דימונה.
ב-27 ביולי 2024 חתם לעונה בהפועל עפולה.
נבחרת לאומית

לוי שיחק במדי כל הנבחרות הצעירות של ישראל, כשהופיע במדי נבחרת הקדטים באליפות אירופה בכדורסל עד גיל 16 2018, במדי נבחרת הנוער באליפות אירופה בכדורסל עד גיל 18 דרג ב' 2019 ובמדי נבחרת העתודה של ישראל בכדורסל בטורנירי הצ'לנג'ר ב-2020 ובאליפות אירופה בכדורסל עד גיל 20 2022.
הערות שוליים

↑  ברק חקלאי, הדבר הגדול הבא: גלעד לוי הוא התקווה של הכדורסל הישראלי, באתר ynet, 25 בדצמבר 2019
↑  בן מיטלמן, ‏מנפצים את התקרה | הכירו את המשפחה הכי גבוהה בישראל, באתר ‏מאקו‏, 21 באוגוסט 2022
↑  ברק חקלאי, גלעד לוי חתם באסטודיאנטס, באתר ynet, 21 ביוני 2018
↑  אור שקדי‏, הפועל גלבוע/גליל: גלעד לוי חתם עד לסיום העונה, באתר וואלה, 4 ביוני 2020
↑  יעקב מאיר, גלעד לוי בסגל הקבוצה הבוגרת של אסטודיאנטס, באתר ישראל היום, 19 באוגוסט 2020
↑  יעקב מאיר, גלעד לוי בסגל הקבוצה הבוגרת של אסטודיאנטס, באתר ישראל היום, 7 באוקטובר 2020
↑  "החומה של אסטודיאנטס": גלעד לוי הצטיין, עלה ליגה והרשים את הספרדים, באתר וואלה, 19 במאי 2021
↑  גלעד לוי חתם בהפועל ירושלים לארבע שנים, באתר ONE‏, 6 ביולי 2022
↑  נועה פופלינגר, ‏תמה הסאגה: גלעד לוי הושאל להפועל באר שבע, באתר ערוץ הספורט, 31 ביולי 2023
הנסיכות הגדולה של הונגריה

הנסיכות הגדולה של הונגריה, נסיכות הונגריה או דוכסות הונגריה (בהונגרית: Magyar Nagyfejedelemség) הייתה הישות המדינית ההונגרית הראשונה שקמה באגן הקרפטים ואזור פאנוניה בסביבות השנים 895–896, בעקבות הפלישה ההונגרית לאזור זה במאה התשיעית.
העם ההונגרי בהתהוותו, באותם ימים ברית שבטים מדיארים נוודים למחצה, הגיעו בראשות ארפאד, מן האזור הקרוי "אטלקז" ממזרח להרי הקרפטים.
מן האזור הפאנוני יצאו ההונגרים לפשיטות אל אזורים אחרים של אירופה. מנהיגי השבטים הקימו באגן הקרפטים ישויות חצי עצמאיות, כגון אחוזותיו של דיולה הצעיר (או דיולה השלישי) בטרנסילבניה. שטחים אלה אוחדו לבסוף תחת מנהיגותו של אישטוואן הראשון, המלך ההונגרי הראשון. האוכלוסייה ההונגרית עברה מסגנון חיים נוודי למחצה להתיישבות קבע. החל מן המחצית השנייה של המאה ה-10 התחיל תהליך של התנצרות התושבים.
בשנת 1000 לערך, הנסיכות הגדולה של הונגריה הוחלפה על ידי ממלכת הונגריה הנוצרית, זאת עם הכתרתו של אישטוואן הראשון באסטרגום בחג המולד 25 בדצמבר 1000 (או אולי 1 בינואר 1001).
ההיסטוריוגרפיה ההונגרית מכנה את התקופה שבין השנים 895–1000 "עידן הנסיכות".
מקור השם

מקור שמה של ברית השבטים ההונגרית או המדיארית אינו ודאי. הכרוניקן האלמוני "אנונימוס" קורא לברית זו "הֶטוּמוֹגֶר", או "שבעה מדיארים" (VII principales persone qui Hetumoger dicuntur), רמז לשבעה מנהיגי שבטים. על פי אחת ההשערות, השם "מדיאר" או "מגיאר" מגיע משמו של אחד השבטים ההונגרים הגדולים - מֶגְיֶיר או מֶדְיֶיר (Megyer). לפי השערה זו השם מגייר הפך ל"מגיאר" או "מדיאר" ומשמעותו התרחבה אל כלל העם ההונגרי או המדיארי.
השם השני של העם הזה - הונגרים - מוכר עוד בתקופת נדודיהם בערבות שבצפון הים השחור בארץ "אטלקז", טרם פלישתם אל אגן הקרפטים. השם "אונגרים" (Ungri) מוזכר בכתבי גאורגיוס מונאכוס בשנת 837 ובספרי השנים הקרוליניגים בצרפת (Annales Bertiniani) בשנת 862. בשנת 881 ה- Annales ex Annalibus Iuvavensibus מציינים עם בשם "אונגארים" (Ungari).
במקורות הביזנטיים, הונגריה שקמה באזור הקרפטים והמישור הפאנוני קרויה "טורקיה מערבית", בעוד ש"טורקיה מזרחית" היה השם שניתן במקורות אלה לממלכת הכוזרים ממזרח ומצפון לים השחור. חסדאי אבן שפרוט, במכתב אל יוסף המלך הכוזרי, קרא לאזור "ארץ ההונגרין".
היסטוריה > רקע

ערב הגעתם של ההונגרים למרכז אירופה, בסביבות 895, שטחי אגן הקרפטים נמצאו בעיקר בשליטתן של האימפריה הבולגרית הראשונה, פרנקיה המזרחית, מורביה הגדולה ונסיכות פאנוניה התחתית. מורביה הגדולה הייתה אז בת חסות של הפרנקים המזרחיים. להונגרים היה מידע על האזורים הכבושים מפני שבני שבטיהם שירתו בעבר כשכירי חרב בצבאות המדינות השכנות. לדעת היסטוריונים הונגרים, האזור היה רק מאוכלס בדלילות, בעקבות הרס ממלכת האוורים על ידי קרל הגדול בשנת 803, והתקדמות ההונגרים בראשות ארפאד בשנת 895 לא נתקלה בהתנגדות רבה. בשנים 899–900, בעת המסע הצבאי של ההונגרים לכיוון איטליה הם כבשו גם את נסיכות פאנוניה התחתית (נסיכות בלטון), שהייתה גם היא בת חסות של הפרנקים המזרחיים. בשנים 902–907 חיסלו ההונגרים את מורביה הגדולה וסיפחו חלק ממנה - נסיכות ניטרה לשעבר. החלקים הדרום מזרחיים של אגן הקרפטים נמצאו בשליטת האימפריה הבולגרית הראשונה. בעקבות פלישת ההונגרים, הבולגרים איבדו את שליטתם באזורים אלה. בצפון המישור ההונגרי מוזכר קיומה של מובלעת אוורית שאריתית שנקראה "Solitudo Avarorum" (האוורית המבודדת).
היסטוריה > הישגים צבאיים

הנסיכות הגדולה ההונגרית שמרה עדיין אופי של ברית שבטים וצביון צבאי. ההונגרים בהתקדמותם מערבה לא התכוונו להיעצר בדרכם באזור פאנוניה. הם המשיכו בפשיטות תקיפות לכל הכיוונים האפשריים: נגד קונסטנטינופוליס, איטליה, גרמניה, צרפת ומרכז ספרד. בשנים 907–910 הביסו לא פחות משלושה צבאות של הפרנקים המזרחיים. עד שנת 955 הם הרחיבו את גבולותיהם מול הבווארים עד לנהר אנס. נסיכותם לא הותקפה שוב מכיוון זה במשך מאה שנה, אחרי קרב פרסבורג (ברטיסלבה). פשיטות המדיארים המשיכו עד שנת 970, אך שתי תבוסות צבאיות - קרב לכפלד בשנת 955 וקרב ארקדיופוליס בשנת 970 - הטביעו באופן ברור את חותמן על מדיניותה והתפתחותה של הנסיכות הגדולה.